Poštovani,

molimo vas da skinete najavu za 7. Lošinjski polumaraton koju ste tek danas stavili u javnost. S obzirom da su nama prijave zaključene sa jučerašnjim danom u 24:00 ova najava nema smisla. Prateći stranicu HUCIPT-a primijetili smo da su se neke utrke i mjesecima najavljivale dok je Lošinjski polumaraton bio zanemaren. Bez obzira što smo redovito ispunjavali svoje obveze prema HUCIPT-u, prošle godine je stavljena najava tek nakon našeg inzistiranja, a ove godine tek danas kada su gotove prijave. Kako sam naveo iako smo redovito ispunjavali naše obveze i plaćali kotizacije iako nismo imali hrvatskih trkača i klubova osim individualaca, nismo se bunili, ali sada je prevršilo svaku mjeru jer iz ovoga odnosa prema nama vidi se da nismo u ravnopravnom položaju sa ostalim organizacijama, a otežavajuća nam je okolnost i ta da smo na otoku izoliranih od svih, tim je teže organizirati kvalitetan događaj, iako smo mi po kvaliteti i trkača i organizacije dokazali da možemo i bez nečije pomoći parirati i najboljim organizacijama u Hrvatskoj i šire, a dokaz tome je dolazak sve više stranaca na našu utrku. S toga je upravni odbor donio zaključak da se otkaže članstvo u HUCIPT-u te da nećemo izvršiti uplatu za trkače po završetku polumaratona.

Svim članicama i članovima HUCIPT-a kao i samom HUCIPT-u želimo puno sreće u uspjeha u daljnjem radu.

Sportski pozdrav,

AK Lošinj

Miroslav Čavlek – predsjednik

Mob: 091/ 262 9268

P.S.

Da ne bi ostavili prostora za neke smicalice, ovaj dopis će biti objavljen i na stranicama kluba i Lošinjskog polumaratona